มันนี่ทูเดย์
สัมมนาตราสารหนี้เอเชีย
5 ก.ย. 2559

สัมมนาตราสารหนี้เอเชีย
บรรษัทตลาดรองสินเชื่อที่อยู่อาศัย (บตท.) จัดงานสัมมนานานาชาติ “The 3rd ASEAN Fixed Income Summit” ที่ได้รวบรวมวิทยากรผู้เชี่ยวชาญด้านตลาดทุน ตลาดตราสารหนี้ และตลาดเงินในภูมิภาคเอเชียร่วมแลกเปลี่ยนความคิดเห็นกับโอกาสความท้าทายในสถานการณ์เศรษฐกิจการเงินโลก เพื่อเตรียมความพร้อมและส่งเสริมให้อาเซียนเป็นจุดหมายการลงทุนตลาดตราสารหนี้ในระดับภูมิภาคด้วยความโปร่งใสในปี 2020 และเป็นการส่งเสริมความรู้ให้กับนักลงทุนทั้งในประเทศและต่างประเทศจัดขึ้นวันที่ 19 ก.ย. 2559 ณ โรงแรมแชงกรี-ลา
คลังทำคู่มือปราบโกง
นายอำนวย ปรีมนวงศ์ รองปลัดกระทรวงการคลัง ประธานคณะทำงานพิจารณาร่างคู่มือบูรณาการ การดำเนินงานของศูนย์ปฏิบัติการต่อต้านการทุจริตกระทรวงการคลัง เปิดเผยว่า การดำเนินการดังกล่าวเป็นส่วนหนึ่งของโครงการกระทรวงการคลังองค์กรคุณธรรม ซึ่งจะเอาผิดกับข้าราชการที่ทุจริตอย่างจริงจังและให้มีการดำเนินการเอาผิดให้รวดเร็ว